Document ID: /roh_data/filtered/fineweb-2-filterrobots_roh.jsonl.gz/23234

Trump vul remplazzar il schef dal team transitoric. Da nov duai il vicepresident american, Mike Pence manar quest team che ha l'incumbensa da furmar la nova regenza. Il guvernatur dispitaivel da New Jersey Chris Christie resta dentant en la squadra transitorica, simplamain betg sco schef. Tranter auter fan er part da quest team da 16 persunas: l'anteriur burgamester da New York, Rudolph Giuliani e l'anteriur parsura da la chombra dals represchentants, Newt Gingrich. Ultra da quai èn er ils uffants da Trump en quest team, vul dir la figlia Ivanka ed ils figls Eric e Donald Jr., sco er il schender da Trump, Jared Kushner.
Tut en tut sto Trump occupar da quai da 4'000 uffizis.
RR novitads 7:00